Det er mange fordeler med å være frilanser og mange ser på det som fremtidens arbeidsliv. Noen viktige fordeler er fleksibilitet, muligheten for å tjene en høyere lønn, du er din egen sjef og kan velge hvem du jobber for og at du kan ta på deg ulike oppdrag og bygge ny kompetanse.
En frilanser mottar betaling for enkeltstående oppdrag uten å være fast eller midlertidig ansatt hos den de utfører arbeidet for, men trenger ikke å være selvstendig næringsdrivende. Frilansere som er selvstendig næringsdrivende utfører oppdrag utenfor tjeneste, det vil si at du er din egen sjef. Du utfører arbeidet for egen regning og risiko, og er ikke underlagt en arbeidsgivers instruksjonsmyndighet eller løpende kontroll med arbeidet.
Frilanser som mottar lønn har andre rettigheter og plikter enn selvstendig næringsdrivende. Som lønnsmottaker behøver du ikke organisasjonsnummer. Du har heller ikke krav til å føre regnskap, og vil ikke bli merverdiavgiftspliktig. Som lønnsmottaker mottar du lønn fra oppdragsgiver, leverer skattemelding for arbeidstakere, og har rett til minstefradrag som lønnsmottaker.
Vi lanserte Manymore.com for å gjøre det enklere for frilansere å håndtere det administrative arbeidet, både om du velger å motta lønn fra oss eller bruke vårt intuitive fakturaprogram når du fakturerer dine kunder gjennom ditt firma.